PROS มอบห้องความดันลบ 3 ห้อง แก่ “ก.สาธารณสุข”
PROS ส่งมอบห้องความดันลบ 3 ห้อง แก่ “ก.สาธารณสุข” หวังช่วยผู้ป่วยโควิด-19 และผู้ป่วยโรคอื่นๆ ที่มีความเสี่ยงอยู่ในภาวะวิกฤต
25 มิ.ย. 2564

นายพงศ์เทพ รัตนแสงสรวง ประธานเจ้าหน้าที่บริหาร บริษัท พรอสเพอร์ เอ็นจิเนียริ่ง จำกัด (มหาชน) หรือ PROS ผู้ให้บริการรับเหมาติดตั้งงานระบบวิศวกรรมประกอบอาคาร ร่วมกับสมาคมวิศวกรรมปรับอากาศแห่งประเทศไทย บริจาคห้องความดันลบ Negative Pressure Modular จำนวน 3 ห้อง
โดยได้รับเกียรติจากนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กระทรวงสาธารณสุข เป็นผู้รับมอบ  โดยกระทรวงสาธารณสุขจะส่งต่อห้องความดันลบให้กับโรงพยาบาลชุมชนขนาดกลางและขนาดเล็ก ให้สามารถนำไปช่วยผู้ป่วยที่ติดเชื้อจากโควิด-19 และผู้ป่วยโรคอื่นๆ ที่มีความเสี่ยงอยู่ในภาวะวิกฤต
อีกทั้งยังเป็นส่วนสนับสนุนช่วยให้ทีมแพทย์และพยาบาลทำงานได้คล่องตัวมากขึ้น พร้อมส่งกำลังใจให้คนไทยฝ่าวิกฤตโควิด-19 ครั้งนี้ไปด้วยกัน